**Un an de-ndurare...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O rugă se-nalţă spre Tronul Divin,

E ruga în noapte, sub cerul senin...

Mă iartă Isuse şi de astă dat,

Că-n Via Ta Sfântă, puţin am lucrat!

Privesc azi în urmă la anul trecut...

Ce rod am adus şi ce rod Tu ai vrut?

Lovit când am fost de spini,şi durere,

Tu mi-ai dat Harul Tău..şi Mângâiere!

Mă iartă de viaţa pe care-am trăit!

Ştiu că n-am fost mereu, cum ai dorit...

Un an se incheie..Îţi cer azi iertare

Şi-Ţi cer înc-odată "un an de-ndurare!"

Şi inima astăzi din nou ţi-o predau...

E totul, Isuse ce pot ca să-ţi dau!

În Via Ta Sfântă, eu vreau s-aduc rod!

Şi-n anul ce vine să nu stau comod...

Mă iartă, Isuse şi dă-mi iar avânt!

Slujirea şi jertfa, să-mi fie cântând

Iubirea Ta mare! Prin Duhul Tău Sfânt,

Un an de-ndurare, îţi cer pe pământ!

31.12.2015